Dilennadegoù departamantoù , rannvro pe tier - kêr a zlefe bezañ aesoc ' h deomp , anat eo . Hogen dilennadegoù evit Dael Bro - C ' hall a ro tro deomp da embann hor soñjoù ha diskleriañ ar gwask a vez gant ar Stad - C ' hall war Vreizh . Kinnig a reomp pevar danvez kannad hepken . N ' eo ket un dra dister koulskoude . Gellout a reomp tizhout tost da 400 000 a dud e Bro - Redon , Roazhon , Gwitreg hag An Oriant . Koust a ra ker deomp met talvezout a ra ar boan rak fellout a ra deomp lakaat kudennoù Breizh war - wel . A - hent - all ne vefe komzet nemet diwar - benn traoù hollek , ar fransizien o vezañ sanset keodedourien heñvel - mik an eil ouzh ar re - all eus pelec ' h bennak e vefent . Klask a ra Strollad Breizh liammañ ekonomiezh , keodedouriezh hag identelezh war un dro . Un dra nevez ha rouez a - walc ' h eo evit ur strollad politikel breizhat .